《赠宣城掌教陈伯孚迁尹安义》
明代·湛若水

谁是安义者？吾与治安义。郑侨称使民，宣尼谓之惠。

安义斯安仁，仁惠民所庇。仁以庇民生，义以宜民利。

利成如万物，生聚如天地。天地大父母，君子维恺悌。

问之何能然？仁义乃兼至。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。